खेलने से रोकता था, नीतीश राणा बोले- मेरा बैट लेकर खेलने गया, अब उसका हो गया
IPL 2023 - Kolkata Knight Riders Player Rinku Singh Struggle To Success Story; रिंकू के पिता खानचंद ने एएनआई से रिंकू के रविवार को गुजरात जायंट्स के खिलाफ खेले गए पारी पर बातचीत की। उन्होंने कहा कि यह रिंकू की मेहनत है। वह अपने दम पर यहां तक पहुंचा है। मैंने तो आज तक बैट या क्रिकेट का कोई भी सामान उनको खरीद कर नहीं दिया
इंडियन प्रीमियर लीग (IPL) में रविवार को गुजरात टाइटंस (GT) के खिलाफ कोलकाता नाइट राइडर्स (KKR) की जीत के हीरो रहे रिंकू सिंह कप्तान नीतीश राणा के बैट से बल्लेबाजी करने के लिए उतरे थे। वहीं रिंकू के पिता खानचंद सिंह ने एएनआई से रिंकू के रविवार को खेले गए पारी पर बातचीत की। उन्होंने कहा कि यह रिंकू की मेहनत है।
बता दें कि गुजरात से मिले 205 रन के टारगेट का पीछा करते हुए कोलकाता को आखिरी ओवर में 29 रन बनाने थे। 20वें ओवर की पहली गेंद पर उमेश यादव ने सिंगल लिया। इसके बाद रिंकू सिंह ने लगातार 5 छक्के जड़े। इस तरह कोलकाता ने आखिरी ओवर में 31 रन बनाकर मैच जीत लिय। गेंदबाज यश दयाल थे।
रिंकू अपने दम पर यहां तक पहुंचा है- खानचंद
रिंकू के पिता ने कहा कि यह रिंकू की मेहनत है। वह अपने दम पर यहां तक पहुंचा है। मैंने तो आज तक बैट या क्रिकेट का कोई भी सामान उनको खरीद कर नहीं दिया। मैं तो उन्हें क्रिकेट खेलने से हमेशा मना करता था और उन्हें केवल पढ़ाई के लिए कहता था। रिंकू का ध्यान पढ़ाई पर बिल्कुल नहीं था और वह क्रिकेट पर ही फोकस करते थे।
मैं भी बाद में उनसे यही कहा कि आप क्रिकेट खेलना चाहते हैं तो क्रिकेट ही खेलो। वह लोकल टूर्नामेंट में रन बनाता था। लोग कहते थे कि बाद में वह काफी अच्छा करेगा। उसने ऐसा करके दिखाया। रविवार को गुजरात टाइटंस के खिलाफ उसकी बल्लेबाजी से मैं खुश हूं। मैं चाहता हूं कि भविष्य में वह देश के लिए खेले।
अब यह बैट रिंकू का ही हो गया-नीतीश राणा
दरअसल रिंकू सिंह ने जिस बल्ले से मैच के आखिरी ओवर में लगातार पांच छक्के लगाए वह बैट नीतीश राणा का था। इसकी जानकारी नीतीश राणा ने खुद दी है। KKR ने सोशल मीडिया पर इसका वीडियो शेयर किया है। जिसमें नीतीश राणा हाथ में बल्ला पकड़े नजर आ रहे हैं। यह वही बैट है, जिससे रिंकू ने गुजरात टाइटंस के घरेलू ग्राउंड अहमदाबाद में आखिरी ओवर की 5 गेंदों पर छक्का जड़ कर गुजरात के मुंह से मैच को छीन लिया था।
राणा वीडियो में बता रहे हैं कि इस सीजन के शुरुआती दोनों मैचों में उन्होंने इसी बैट से बल्लेबाजी की थी। टी-20 वर्ल्ड कप, मुश्ताक अली और IPL के पिछले सीजन के मुकाबलों में भी उन्होंने इसी बैट से खेला था। वह वीडियो में कह रहे हैं कि वो ये बैट रिंकू को देना नहीं चाहते थे, लेकिन रिंकू ने इस बैट को लेकर और धमाल मचाया। यह बैट काफी हल्का है। नीतीश ने कहा कि अब यह बैट रिंकू का ही हो गया है।
रिंकू के पारी पर दिग्गजों का रिएक्शन
रिंकू की पारी के बाद सोशल मीडिया पर दिग्गजों के जबरदस्त रिएक्शंस आ रहे हैं। क्रिकेट के भगवान सचिन तेंदुलकर ने रिंकू सिंह की तारीफ करते हुए ट्वीट किया, रिंकू सिंह की ताबड़तोड़ बल्लेबाजी बेहद खास थी। तो वहीं वीरेंद्र सहवाग ने ट्वीट किया, रिंकू सिंह की जय हो। लक्ष्य का पीछा करते हुए आखिरी ओवर में 5 गेंदों पर 5 छक्के। इस तरह की बल्लेबाजी अपने बहुत कम ही देखा होगा। इरफान पठान ने कमेंट्री बॉक्स का एक रिएक्शन वीडियो ट्वीट करते हुए लिखा, क्या जबरदस्त मैच रहा। रिंकू सिंह क्या स्टार है।
रिंकू सिंह की धाकड़ बल्लेबाजी की तारीफ करते हुए KKR टीम के मालिक शाहरुख खान ने 'पठान' लुक में उनका एक फोटो ट्वीट किया है। इसके साथ ही उन्होंने लिखा, "झूमे जो रिंकू !!! मेरे प्यारे बच्चों रिंकू सिंह, नितिश राणा और वेंकटेश अय्यर आप शानदार हो। बस खुद पर भरोसा रखो। KKR को बधाई!"
जानिए आखिरी ओवर का रोमांच...
पहली : उमेश यादव ने लेग साइड की ओर खेलकर सिंगल लिया।
दूसरी: यश दयाल की ऑफ स्टंप की फुल टॉस पर रिंकू सिंह ने लॉन्ग ऑफ में छक्का जमाया।
तीसरा: दयाल की लो फुलटॉस बॉल को रिंकू ने डीप बैकवर्ड स्क्वैयर लेग पर बाउंडी के पार पहुंचाया।
चौथी: दयाल ने फिर फुलटॉस फेंकी, जिस पर रिंकू ने लॉन्ग ऑफ में छक्का मारा।
पांचवीं: ऑफ स्टंप के बाहर हाफ पिच पर पटकी बॉल पर रिंकू ने लॉन्ग ऑन में सिक्स जमाया।
छठी: शॉर्ट बॉल पर रिंकू ने लॉन्ग ऑन पर छक्का जमाते हुए टीम को जिता दिया।
मैच रिपोर्ट पढ़ने के लिए क्लिक करें...
रिंकू से जुड़ी अन्य खबरें भी पढ़ें। 
रिंकू सिलेंडर ढोते थे, झाड़ू-पोंछे की नौबत भी आई
आखिरी 6 गेंदें और 29 रन का टारगेट। लगभग असंभव पर यहीं चमका एक नाम, जो अब सबकी जुबां पर है...रिंकू सिंह। रिंकू ने लगातार 5 गेंदों पर 5 छक्के लगाकर कोलकाता नाइट राइडर्स को जीत दिला दी। पूरी खबर पढ़ने के लिए यहां क्लिक करे। 
राशिद की हैट्रिक, रिंकू के 5 छक्कों से जीता कोलकाता:
इंडियन प्रीमियर लीग (IPL) में रविवार शाम को कोलकाता नाइट राइडर्स और गुजरात टाइटंस के बीच रोमांचक मुकाबला खेला गया। अहमदाबाद के नरेंद्र मोदी स्टेडियम में पहले बैटिंग करते हुए गुजरात ने 20 ओवर में 4 विकेट पर 204 रन बनाए। जवाब में कोलकाता ने 19 ओवर में 7 विकेट पर 176 रन बना लिए थे। पूरी खबर पढ़ने के लिए यहां क्लिक करें। 